NOTA DE PREMSA

**El Prat acull la Cimera Social de l’Aigua, en què les entitats alerten que la sequera no ha acabat i proposen mesures per fer-hi front**

* **La trobada, celebrada a la seu de l’empresa municipal Aigües del Prat, ha servit per denunciar macroprojectes com l’ampliació de l’aeroport.**

Organitzacions socials i ambientals es van reunir ahir diumenge en la V Cimera Social de l’aigua, que es va celebrar a Aigües del Prat, empresa municipal del Prat de Llobregat. Els participants han alertat que **la sequera no ha acabat** i que, malgratles pluges continuades des de la primavera, les reserves d’aigua a Conques Internes de Catalunya (CIC) es troben al 34.4%, quasi 20 punts per sota de la mitjana dels darrers cinc anys.

Les organitzacions han criticat que les mesures per gestionar l’aigua se centrin només a **buscar maneres de tenir més aigua, en lloc de promoure l’estalvi i reduir-ne el consum**. A més, assenyalen que aquest enfocament intenta mantenir un model econòmic que és insostenible en el context de l’emergència climàtica.

**Denuncien els futurs macroprojectes**

Les organitzacions han assenyalat alguns projectes d'urbanisme massiu i grans infraestructures que hi ha sobre la taula, com el de l’**ampliació de l'aeroport del Prat**, perquè, asseguren, augmentarien de manera desmesurada la demanda d’aigua i suposarien un greu impacte ecològic sobre ecosistemes ja fortament pressionats.

Podeu llegir la [**nota completa**](https://esf-cat.org/blog/2024/11/24/la-cimera-social-de-laigua-alertem-que-la-sequera-no-ha-acabat-i-proposem-mesures-per-fer-hi-front/) de la V Cimera a la web d’Enginyers Sense Fronteres, una de les entitats organitzadores. A la trobada, hi han participat també Aigua és Vida, Aigua és vida Girona, Associació de Municipis i Entitats per l’Aigua Pública (AMAP), Càtedra UNESCO de Desenvolupament Humà Sostenible, Coordinadora per la Salvaguarda del Montseny (CSM), Col·lectiu AiguaClara, DEPANA, Ecologistes en Acció, Enginyeria Sense Fronteres (ESF), GEPEC - EdC, Greenpeace, Naturalistes de Girona, Observatori del Deute en la Globalització (ODG), Permacultura ATTA, Plataforma en Defensa de l’Ebre, Procés Constituent i XR Barcelona, Sos Baix Llobregat i l’Hospitalet.